Saxifraga aizoides

Descrission 
A l'é na pianta erbosa ch'a viv sempe, auta da des a vint cm, con gambe lignose al pé, e andament rasà tèra.
A l'ha dle rame peilose e feuje a lansa, carnose e gorëgne, con punta aùssa e bòrd peilos. 
Le fior a son an ponta a le rame, a l'han la forma 'd na pan-a con 3-7 fior con sinch sépaj triangolar autërnà e sinch pétaj a lansa giaun ciair, pontinà d'arancion o dle vire 'd porpra.

 Ambient 
A l'é comun-a ant ij pòst ùmid e ant le filure dle ròche bagnà, an sle rive dij ri e dle sorziss, da 600 a 2400 m.

 Fioridura 
Da giugn a agost.

 Particolarità 
A l'é na pianta motobin adatàbil, as treuva da la colin-a a la fiòca, dzor sotstrà calcaros ma 'dcò silicos, an stassion ùmide ma 'dcò an giairon al sol. Le feuje dentà e peilose a peulo presentesse 'dcò antere e pla.

 Arferiment bibliogràfich për chi a veul fé dj'arserche pì ancreuse 
 Saxifraga aizoides (L. 1753)

Categorìa:Saxifraga
Categorìa:Fior ëd montagna